Ο **Χέντρικ Κορνέλις Φρόομ** (ολλανδικά:Hendrik Cornelisz Vroom), 1562 – 1640, ήταν Ολλανδός σχεδιαστής και ζωγράφος της Χρυσής Ολλανδικής Εποχής στη ζωγραφική, ασχολήθηκε κυρίως με τη θαλασσογραφία, είδος του οποίου ήταν ο εισηγητής στην Ολλανδική Δημοκρατία.

Γιος και μαθητής του ήταν ο ζωγράφος Κορνέλις Φρόομ.

Βιογραφικά στοιχεία
-------------------

Ο Χέντρικ Κορνέλις Φρόομ γεννήθηκε το 1562 στο Χάαρλεμ. Πολλά από όσα είναι γνωστά για τη ζωή του προέρχονται από τον Κάρελ φαν Μάντερ, ο οποίος αφιέρωσε στην περιπετειώδη βιογραφία του Φρόομ τέσσερις σελίδες στο έργο του *Βιβλίο των ζωγράφων.*

Ο Φρόομ γεννήθηκε σε οικογένεια καλλιτεχνών και άρχισε τη σταδιοδρομία του ως ζωγράφος κεραμικής (Φαγιάνς). Γύρω στο 1585 επιβιβάστηκε στο Ρότερνταμ με προορισμό την Ισπανία. Αφού πέρασε από τη Σεβίλλη, ταξίδεψε στην Ιταλία. Επισκέφτηκε το Λιβόρνο και τη Φλωρεντία, όπου υποστηρίχθηκε γύρω στο 1585–87 από τον καρδινάλιο Φερδινάνδο Α΄ των Μεδίκων, μετέπειτα Μέγα Δούκα της Τοσκάνης, πριν φτάσει στη Ρώμη, όπου έλαβε μαθήματα από τον Πάουλ Μπριλ. Μαζί του ταξίδεψε στην Ιταλία για να επισκεφθεί τη Βενετία, το Μιλάνο και το Τορίνο, όπου γνώρισε και μαθήτευσε κοντά στον ζωγράφο Γιαν Κρεκ. Κέρδιζε τα προς το ζην ζωγραφίζοντας κεραμικά.

Γύρω στο 1587 πέρασε στη Γαλλία. Από τη Μασσαλία ταξίδεψε στην Αιξ-αν-Προβάνς, στη Λυών μέσω ορεινού περάσματος, στο Παρίσι και στη Ρουέν. Από εκεί επέστρεψε στο Χάαρλεμ στις 28 Δεκεμβρίου 1589 και παντρεύτηκε. Δύο χρόνια αργότερα ταξίδεψε στο Γκντανσκ με τη σύζυγό του για να επισκεφτεί τον θείο του αρχιτέκτονα Φρέντικ Χέντρικ Φρόομ, από τον οποίο έλαβε μαθήματα προοπτικής και, όπου ζωγράφισε ένα βωμό για τους Ιησουίτες. Κατά τη διάρκεια του επόμενου ταξιδιού του, αυτή τη φορά στην Πορτογαλία, επέζησε από ναυάγιο, αλλά απειλήθηκε με εκτέλεση ως «Άγγλος πειρατής» - από την οποία σώθηκε καθώς αναγνωρίστηκε ως Καθολικός από τους διασωθέντες πίνακές του, που έπεισαν τους μοναχούς στην ακτή ότι αυτός και οι σύντροφοί του δεν ήταν «ειδωλολάτρες Προτεστάντες». Αυτό το επεισόδιο του ενέπνευσε αρκετούς πίνακες που πούλησε στην Πορτογαλία.

*Η Άφιξη στο Βλίσινγκεν του εκλέκτορα του Παλατινάτου Φρειδερίκου Ε΄* (περ. 1630)
Όταν αποφάσισε να επιστρέψει στο Χάαρλεμ, κατέβηκε την τελευταία στιγμή από το πλοίο λόγω προαίσθησης, αν και όλοι τον αποκαλούσαν «τρελό ζωγράφο». Το πλοίο βυθίστηκε και στο Χάαρλεμ ο Φρόομ αναφέρθηκε νεκρός. Ωστόσο, είχε γράψει στη σύζυγό του, η οποία έτσι γνώριζε ότι ήταν ακόμη ζωντανός.

Εγκαταστάθηκε μόνιμα στο Χάαρλεμ το 1592, αναγνωρισμένος καλλιτέχνης διεθνούς φήμης, καθιερώθηκε ως ζωγράφος θαλασσογραφίας, απεικόνισε κυρίως ναυμαχίες, και δημιούργησε σχέδια για ταπετσαρίες. Στο εργαστήριό του είχε πολλούς μαθητευόμενους, ανάμεσα στους οποίους οι θαλασσογράφοι Νίκολας ντε Κεμπ και Γιαν Πορσέλλις, και οι δύο γιοι του, Κορνέλις Φρόομ και Φρέντερικ Φρόομ.

Ο Χέντρικ Κορνέλις Φρόομ πέθανε στο Χάαρλεμ στις 4 Φεβρουαρίου 1640, σε ηλικία 70 ετών.

Έργο
----

*Ναυμαχία σε βραχώδη ακτή* (περ. 1626) Μουσείο του Πράδο
Οι θαλασσογραφίες του Φρόομ χαρακτηρίζονται από τη διάταξη των χρωμάτων σε δύο επίπεδα, το πρώτο πλάνο σκοτεινό, δημιουργώντας το εφέ θαλασσοταραχής και το βάθος έντονα φωτισμένο, όπου η θολή ακτογραμμή και ο ουρανός συγχωνεύονται. Τα πλοία, συχνά πολεμικά καθώς κατέγραψε σημαντικές ναυμαχίες του ολλανδικού και του αγγλικού στόλου, απεικονίζονται με λεπτομέρεια. Η υπερυψωμένη οπτική γωνία των πρώτων έργων του, με την επίδραση της πανοραμικής όρασης, αντικαταστάθηκε στα μεταγενέστερα έργα του με χαμηλότερους ορίζοντες, με μια πιο φυσική άποψη.

Τα έργα του εισήγαγαν καινοτόμους μηχανισμούς σύνθεσης που χρησιμοποίησαν οι νεότεροι Ολλανδοί θαλασσογράφοι, που επηρεάστηκαν άμεσα από αυτόν.

Επιλογή έργων
-------------

* Μάχη του Γιβραλτάρ του 1607 ( 1621)*Μάχη του Γιβραλτάρ του 1607* ( 1621)
* Ολλανδικά πλοία καταδιώκουν ισπανικές γαλέρες στα ανοιχτά της Φλαμανδικής ακτής τον Οκτώβριο του 1602, (1617).*Ολλανδικά πλοία καταδιώκουν ισπανικές γαλέρες στα ανοιχτά της Φλαμανδικής ακτής τον Οκτώβριο του 1602*, (1617).
* Άφιξη ολλανδικού πλοίου στο κάστρο του Κρόνμποργκ (1614) Πινακοθήκη του Βερολίνου*Άφιξη ολλανδικού πλοίου στο κάστρο του Κρόνμποργκ* (1614) Πινακοθήκη του Βερολίνου
* Το λιμάνι του Άμστερνταμ (1630)*Το λιμάνι του Άμστερνταμ* (1630)

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χέντρικ Κορνέλις Φρόομ** |

1. ↑  (Ολλανδικά) *RKDartists*. 82222. Ανακτήθηκε στις 9  Οκτωβρίου 2017.
2. ↑  (Δανικά, Αγγλικά) *Kunstindeks Danmark*. 40138. Ανακτήθηκε στις 9  Οκτωβρίου 2017.
3. ↑  *Athenaeum*. 11009. Ανακτήθηκε στις 9  Οκτωβρίου 2017.
4. 1 2  (Δανικά, Αγγλικά) *Kunstindeks Danmark*. 40191.
5. 1 2 3  *Artnet*. hendrik-cornelisz-vroom.
6. 1 2  (Αγγλικά, Ιταλικά, Ιαπωνικά) *opac.vatlib.it*. 495/129178.
7. ↑  (Αγγλικά) *Union List of Artist Names*. 12  Μαρτίου 2018. 500013401. Ανακτήθηκε στις 21  Μαΐου 2021.
8. ↑  (Αγγλικά) *ECARTICO*. 8105. Ανακτήθηκε στις 7  Ιουνίου 2020.
9. ↑  Κάρελ φαν Μάντερ: «Het Schilder-boeck». (Ολλανδικά, Αγγλικά) *Schilder-boeck*. Jacob Pietersz Wachter. 1604.
10. 1 2  www.dbnl.org/tekst/mand001schi01\_01/mand001schi01\_01\_0261.php.
11. ↑  rkd.nl/en/explore/artists/82222.
12. ↑  Κάρελ φαν Μάντερ: «Het Schilder-boeck». (Ολλανδικά, Αγγλικά) *Schilder-boeck*. Jacob Pietersz Wachter. 1604.
13. ↑  (Αγγλικά) *Union List of Artist Names*. 12  Μαρτίου 2018. 500013401. Ανακτήθηκε στις 22  Μαΐου 2021.
14. ↑ . «prabook.com/web/hendrick.vroom».
15. 1 2 . «wikiart.org/en/hendrick-cornelisz-vroom».
16. ↑ . «theworldsartist.com/artist/hendrick-cornelisz-vroom».
17. ↑ . «nivaagaard.dk/en/samling-en/hendrick-cornelisz-vroom». Αρχειοθετήθηκε από το πρωτότυπο στις 30 Ιανουαρίου 2021. Ανακτήθηκε στις 9 Ιανουαρίου 2022.
18. ↑ . «rkd.nl/en/explore/artists/Hendrick Cornelisz Vroom».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 14763718
* **Europeana**: agent/base/160390
* LCCN: n84090249
* ISNI: 0000 0000 6629 4815
* GND: 132559218
* SUDOC: 253193427
* BNF: cb16705521r (data)
* BPN: 22919237
* ULAN: 500013401
* KulturNav: id
* RKD: 82222

 |

 |